**Wyndham Halswelle** (født 30. mai 1882 i London, død 31. mars 1915 i Neuve Chapelle, Frankrike) var en britisk friidrettsutøver.

Halswelle ble født i London som barn av skotske foreldre. Han markerte seg tidlig som en utmerket løper, før han ble innrullert i militæret, i *Highland Light Infantry*. Regimentet ble sendt til Sør-Afrika i forbindelse med boerkrigen, konflikten mellom Storbritannia og boerrepublikkene Oranjefristaten og Transvaal. I 1904 kom Halswelle tilbake til London og begynte å trene for fullt.

I 1906 deltok han i jubileumslekene i Athen, og tok sølv på 400 meter, slått av amerikaneren Paul Pilgrim. Han tok også bronse på 800 meter, her gikk medaljene til amerikanerne Pilgrim og Jim Lightbody. Etter OL deltok han i det skotske mesterskapet og vant distansene over 100, 220, 440 og 880 yards – alle øvelsene i løpet av en ettermiddag. I 1908 satte han ny verdensrekord på 300 meter med tiden 31,2.

Under OL 1908 i London vant Halswelle gull på 400 meter, der finalen tok en uventet og bemerkelsesverdig vending. I semifinalen vant Halswelle på den glimrende tiden 48,4. I finalen var det fire deltakere – Halswelle og tre amerikanere. Deltakerne løp ikke i delte baner, og Halswelle ble bevisst hindret og nesten presset ut av banen. Måldommerne annullerte løpet og bestemte at finalen skulle arrangeres på nytt to dager senere. Amerikaneren John Carpenter, som var førstemann i mål i det annullerte løpet, ble diskvalifisert. Da begge Carpenters landsmenn trakk seg i protest mot denne avgjørelsen, løp Halswelle alene, og vant dermed gullmedaljen. Tiden ble 50,0, og det ble ikke delt ut sølv- og bronsemedaljer.

Halswelle døde etter å ha blitt truffet av en skarpskytter under slaget ved Neuve Chapelle under første verdenskrig.

OL-medaljer
-----------

* 1908 Storbritannias flagg London - Gull **Gull** i friidrett, 400 meter Storbritannias flagg Storbritannia

Referanser
----------

1. 1 2 3   Oxford Dictionary of National Biography[Hentet fra Wikidata]
2. ↑   Commonwealth War Graves Commission database[Hentet fra Wikidata]

Eksterne lenker
---------------

* (en) Wyndham Halswelle – Olympedia Rediger på Wikidata

* (en) Wyndham Halswelle – Sports-Reference (OL-resultater – arkivert) Rediger på Wikidata

* (en) Wyndham Halswelle – Scottish Sports Hall of Fame Rediger på Wikidata

* (en) Wyndham Halswelle – Track and Field Statistics Rediger på Wikidata

| * v
* d
* r
De olympiske ringer Olympiske mestere på 400 m, menn |
| --- |
| 
* **1896**: Thomas Burke
* **1900**: Maxwell Long
* **1904**: Harry Hillman
* 1906: Paul Pilgrim
* **1908**: Wyndham Halswelle
* **1912**: Charles Reidpath
* **1920**: Bevil Rudd
* 1924: Eric Liddell
* 1928: Ray Barbuti
* 1932: Bill Carr
* 1936: Archie Williams
* 1948: Arthur Wint
* 1952: George Rhoden
* 1956: Charlie Jenkins
* 1960: Otis Davis
* 1964: Michael Larrabee
* 1968: Lee Evans
* 1972: Vincent Matthews
* 1976: Alberto Juantorena
* 1980: Viktor Markin
* **1984**: Alonzo Babers
* **1988**: Steve Lewis
* 1992: Quincy Watts
* 1996: Michael Johnson
* **2000**: Michael Johnson
* **2004**: Jeremy Wariner
* **2008**: LaShawn Merritt
* **2012**: Kirani James
* **2016**: Wayde van Niekerk
* **2020**: Steven Gardiner

 |
| Menn: EM, VM, OL  • Kvinner: EM, VM, OL |

|  |  |
| --- | --- |
| Oppslagsverk/autoritetsdata | Encyclopædia Britannica **·** Geni
 |